Un zombie (de l'anglés zombie y iste d'o francés d'Haiti: zombi, u d'o kreyòl haitiano: zonbi) ye un renaixiu corporal no muerto ficticio creyau a traviés d'a reanimación d'un calavre. Os zombies se troban mas comunament en obras de chenero de terror y fantesía. O termin proviene d'o folklore haitiano, en o qual un zombie ye un calavre reanimau a traviés de quantos metodos, mas comunament machicos. As representacions modernas d'a reanimación d'os muertos no implican necesariament machia, pero a ormino invocan metodos de sciencia ficción como que radiación, malotías mentals, vectors, patochenos, parasitos, accidents scientificos, etc.